Kamu bisa jelasin ke aku soal Padalisan dalam bahasa sunda?

Padalisan nyaéta bagian tina pada dina gunukan pupuh. Réana padalisan dina sapada hiji pupuh henteu sarua jeung pupuh séjénna sarta unggal padalisan dina sapada hiji pupuh henteu sarua jumlah engangna jeung sora tungtungna. Jumlah engang dina sapadalisan disebut guru wilangan, ari sora tungtung  dina hiji padalisan disebut guru lagu. Leuwih basajanna, padalisan téh jajaran-jajaran dina pada pupuh. Dina guguritan, padalisan téh biasana ditulis sajajar-sajajar. Ari dina wawacan (panjang) mah antara padalisan jeung padalisan téh biasana ukur dihalangan ku koma atawa tanda séjén keur ngirit tempat.Upama dilisankeun, biasana aya randegan antara padalisan téh. Dina basa Indonesia sok disebut larik.